प्रश्नः म मलेसिया आएको ३ वर्ष भयो, मेरो समयावधि (कन्ट्रयाक) पनि सकियो अनि घर जान्छु भन्दा कम्पनीले १५०० रिंगेट माग्छ , यस्तोमा हाम्रो दूतावासले केही सहयोग गर्छ कि ?
उत्तरः हरी जी, तपाईंको समस्या हामीले प्रवासी नेपाली समन्वय समिति (पिएनसिसी)का महासचिव सोमप्रसाद लामिछानेसँग राखेका थियौं। उहाँका अनुसार, करार अवधि सकिएकाले तपाईं घर फर्कन पाउनुहुन्छ। कम्पनीले १५ सय रिंगिट मागेको कुरा चाहिँ गैर कानुनी हो । त्यसैले तपाईंले समस्या नेपाली दूतावासमा राख्नुभयो भने घर फर्कन सहयोग गर्छ। त्यससँगै तपाईंलाई प्रवासी नेपाली समन्वय समितिले पनि सहयोग गर्छ। मलेसियामै पिएनसिसीको सम्पर्क अधिकृत हुनुहुन्छ। उहाँको नाम रामचन्द्र नेपाल हो। तपाईंले उहाँलाई १६६०४५६८० नम्बरमा फोन गरेर आफ्ना समस्या राख्नुभयो भने उहाँले सहयोग गर्नुहुनेछ।
प्रश्नः म विदेश जान चाहन्छु। प्लस टु पास गरेको छु। तर कुनै सीप छैन। निःशुल्क सीप सिक्नका लागि कहाँ सम्पर्क राख्नुपर्छ होला ?
प्रश्नः मेरो बहिनी जयन्ती गुभाजुलाई पोल्याण्ड पठाइदिन्छु भन्दै ग्वार्कोमा रहेको दृष्मा ओभरसिजले गएको वर्षको कात्तिकमा एक लाख रुपैयाँ लियो। एक वर्ष बित्न लाग्दा पनि विदेश पठाएको छैन। अलमलाइरहेको छ। यो अवस्थामा के गर्ने होला ?